31980R1475
L 147/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1475/80 НА КОМИСИЯТА
от 12 юни 1980 година
за изменение на няколко регламента от Общата селскостопанска политика след обединяване на разпоредбите, свързани с предварителното изплащане на възстановявания при износ за селскостопански продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид разпоредбите, посочени в позоваванията в следните регламенти на Комисията:
-
(ЕИО) № 193/75 от 17 януари 1975 г. за установяване на общи подробни правила за прилагането на системата за лицензии за внос и износ и сертификати за предварително фиксиране по отношение на селскостопанските продукти (1), последно изменен с Регламент (ЕИО) № 2971/79 (2),
-
(ЕИО) № 645/75 от 13 март 1975 г. за установяване на общи подробни правила за прилагането на експортни данъци и такси по отношение на селскостопанските продукти (3), последно изменен с Регламент (ЕИО) № 609/78 (4),
-
(ЕИО) № 413/76 от 25 февруари 1976 г. относно намаляването на сроковете, по време на които определени зърнени култури могат да останат под митнически контрол, докато се очаква предварително изплащане на възстановяванията при износ (5),
-
(ЕИО) № 776/78 от 18 април 1978 г. относно прилагането на най-ниския размер на възстановяване при износ на млечни продукти и отменянето и изменението на някои регламенти (6),
-
(ЕИО) № 1998/78 от 18 август 1978 г. относно установяване на подробни правила за системата на компенсиране на разходите за съхраняване на захарта (7), последно изменен с Регламент (ЕИО) № 2377/78 (8),
-
(ЕИО) № 2730/79 от 29 ноември 1979 г. относно установяване на общи подробни правила за прилагане на системата на възстановяване при износ на селскостопански продукти (9),
-
(ЕИО) № 109/80 от 18 януари 1980 г. относно прилагането на най-ниския размер на възстановяване при износ на определени продукти в секторите яйца и птиче месо (10),
като има предвид, че приемането на Регламент (ЕИО) № 565/80 на Съвета от 4 март 1980 г. относно предварителното изплащане на възстановявания при износ за селскостопански продукти (11) и на Регламент (ЕИО) № 798/80 на Комисията от 31 март 1980 г. за установяване на общи правила за предварителното изплащане на възстановявания при износ и на позитивни парични компенсаторни суми по отношение на селскостопанските продукти (12) изисква позоваването на правни актове, отменени в резултат на тези регламенти, да се замени с позоваване на актове, приложими към настоящия момент;
като има предвид, че мерките, предвидени в настоящия регламент, са в съответствие със становището на съответните управителни комитети,
ПРИЕ НАСТОЯЩИЯ РЕГЛАМЕНТ:
Член 1
1. В следните разпоредби думите „Регламент (ЕИО) № 441/69“ се заменят с думите „Регламент (ЕИО) № 565/80“:
-
Регламент (ЕИО) № 413/76: член 3, параграф 2 ,
-
Регламент (ЕИО) № 2730/79: член 2.
2. В следните разпоредби думите „в членове 2 и 3 от Регламент (ЕИО) № 441/69“ се заменят с думите „в членове 4 и 5 от Регламент (ЕИО) № 565/80“:
-
Регламент (ЕИО) № 193/75:
член 9, параграф 3, буква б),
четвърто тире и член 17, параграф 8, буква б), първо тире, трето подтире,
-
Регламент (ЕИО) № 645/75:
член 3, параграф 2, буква д),
-
Регламент (ЕИО) № 1998/78:
член 12, параграф 1, буква з)
член 17.
3. В следните разпоредби думите „последната алинея на член 2, параграф 4 и на член 3, параграф 1 от Регламент (ЕИО) № 441/69“ се заменят с думите „член 4, параграф 7 и член 5, параграф 3 от Регламент (ЕИО) № 565/80“:
-
Регламент (ЕИО) № 776/78:
член 2, второ тире,
-
Регламент (ЕИО) № 109/80:
член 1, второ тире.
Член 2
В Регламент (ЕИО) № 413/76:
-
в член 1, параграф 1 думите „член 3, параграф 3, последна алинея, първо тире от Регламент (ЕИО) № 1957/69“ се заменят с думите „член 11, параграф 1, първо тире от Регламент (ЕИО) № 798/80“,
-
в член 1, параграф 2 думите „от член 3, параграф 3, буква а)“ се заменят с думите „от член 11, параграф 1, алинея 2“,
-
в член 2, параграф 1 думите „член 4, параграф 2 от Регламент (ЕИО) № 1957/69“ се заменят с думите „член 11, параграф 2 от Регламент (ЕИО) № 798/80“.
Член 3
Настоящият регламент влиза в сила в деня на публикуването му в Официален вестник на Европейските общности. Прилага се считано от 1 април 1980 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юни 1980 година.